               EURÓPSKA KOMISIA
            V Bruseli15. 10. 2021
            COM(2021) 635 final
            2021/0329(NLE)

            Návrh
            ROZHODNUTIE RADY
            o pozícii, ktorá sa má prijať v mene Európskej únie v Spoločnom výbore EHP k zmene protokolu 31 o spolupráci v špecifických oblastiach mimo štyroch slobôd a protokolu 37 obsahujúcom zoznam podľa článku 101 k Dohode o EHP (Vesmírny program Únie)
            (Text s významom pre EHP)

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia stanovujúceho pozíciu, ktorá sa má prijať v mene Únie v Spoločnom výbore EHP v súvislosti s plánovaným prijatím rozhodnutia Spoločného výboru o zmene protokolu 31 (o spolupráci v špecifických oblastiach mimo štyroch slobôd) a protokolu 37 (obsahujúceho zoznam podľa článku 101) k Dohode o EHP

               2.Kontext návrhu

               2.1.Dohoda o EHP

               Dohoda o Európskom hospodárskom priestore (ďalej len „Dohoda o EHP“) zaručuje občanom a hospodárskym subjektom v EHP rovnaké práva a povinnosti v rámci vnútorného trhu. Stanovuje sa v nej začlenenie právnych predpisov EÚ týkajúcich sa štyroch slobôd v 30 štátoch EHP, ktoré pozostávajú z členských štátov EÚ, Nórska, Islandu a Lichtenštajnska. Dohoda o EHP sa okrem toho vzťahuje na spoluprácu v ďalších dôležitých oblastiach, ako sú výskum a vývoj, vzdelávanie, sociálna politika, životné prostredie, ochrana spotrebiteľa, cestovný ruch a kultúra, známe pod spoločným názvom „sprievodné a horizontálne“ politiky. Táto dohoda nadobudla platnosť 1. januára 1994. Európska únia spolu so svojimi členskými štátmi je zmluvnou stranou tejto dohody.

               2.2.Spoločný výbor EHP

               Za spravovanie Dohody o EHP je zodpovedný Spoločný výbor EHP. Predstavuje fórum na výmenu názorov v súvislosti s fungovaním Dohody o EHP. Svoje rozhodnutia prijíma konsenzom. Za koordináciu záležitostí EHP na strane EÚ zodpovedá v súlade s Lisabonskou zmluvou Európska služba pre vonkajšiu činnosť (ďalej len „ESVČ“).

               2.3.Pripravovaný akt Spoločného výboru EHP

               Očakáva sa, že Spoločný výbor EHP prijme rozhodnutie Spoločného výboru EHP (ďalej len „pripravovaný akt“) týkajúce sa zmeny protokolu 31 k Dohode o EHP o spolupráci v špecifických oblastiach mimo štyroch slobôd.

               Účelom pripravovaného aktu je rozšíriť spoluprácu zmluvných strán Dohody o EHP tak, aby zahŕňala účasť štátov EZVO, ktoré sú členmi EHP, na Vesmírnom programe Únie. Nariadenie Komisie (EÚ) 2021/696
                  1
                sa preto začlení do Dohody o EHP.

                  Keďže Lichtenštajnsko nevyjadrilo záujem o účasť na Vesmírnom programe Únie, návrh rozhodnutia Spoločného výboru EHP sa týka len Nórska a Islandu.

               V súlade s rozpočtovou politikou EÚ je účasť na činnosti EÚ možná až po uhradení zodpovedajúceho finančného príspevku. Úhrada sa však môže uskutočniť po prijatí tohto návrhu rozhodnutia Rady a po tom, ako Európska komisia vypracuje výzvu na poskytnutie príspevkov a predloží ju štátom EZVO, ktoré sú členmi EHP.

               Preto, aby sa preklenulo obdobie od 1. januára 2021 do prijatia príslušnej platby, bude návrh rozhodnutia Spoločného výboru účinný aj spätne, a to od 1. januára 2021. Spätná účinnosť sa netýka práv a povinností dotknutých osôb a je v súlade so zásadou oprávneného očakávania.

               Pripravovaný akt sa stane pre zmluvné strany záväzným v súlade s článkami 103 a 104 Dohody o EHP.

               3.Pozícia, ktorá sa má zaujať v mene Únie

               Komisia predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Komisia predloží návrh Spoločnému výboru EHP pri najbližšej možnej príležitosti.

               Obsah a podstata návrhu pripojeného rozhodnutia Spoločného výboru EHP idú nad rámec úprav, ktoré sa dajú považovať za úpravy čisto technického charakteru v zmysle nariadenia Rady č. 2894/94
                  2
               . Pozíciu Únie preto stanoví Rada.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  3
               .

               4.1.2.Uplatnenie na tento prípad

               Spoločný výbor EHP je orgán zriadený Dohodou o EHP. Akt, ktorý má Spoločný výbor EHP prijať, predstavuje akt s právnymi účinkami. Pripravovaný akt bude podľa medzinárodného práva záväzný v súlade s článkami 103 a 104 Dohody o EHP.

               Pripravovaným aktom sa nedopĺňa ani nemení inštitucionálny rámec dohody. Procesnoprávnym základom navrhovaného rozhodnutia je preto článok 218 ods. 9 ZFEÚ v spojení s článkom 1 ods. 3 nariadenia Rady č. 2894/94 o opatreniach na vykonávanie Dohody o Európskom hospodárskom priestore.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavný cieľ alebo hlavnú zložku, zatiaľ čo druhý cieľ alebo druhá zložka sú len vedľajšie, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hmotnoprávny základ navrhovaného rozhodnutia zodpovedá hmotnoprávnemu základu právneho aktu, ktorý je ním začlenený do Dohody o EHP. Vesmírny program Únie je založený na článku 189 ods. 2 ZFEÚ. Hmotnoprávnym základom navrhovaného rozhodnutia by preto mal byť článok 189 ods. 2 ZFEÚ.

               4.3.Záver

               Právnym základom navrhovaného rozhodnutia by mal byť článok 189 ods. 2 ZFEÚ v spojení s článkom 218 ods. 9 ZFEÚ a článkom 1 ods. 3 nariadenia Rady č. 2894/94 o opatreniach na vykonávanie Dohody o Európskom hospodárskom priestore.

               5.Vplyv na rozpočet

                  Nórsko a Island finančne prispejú do rozpočtu Únie. Presná suma bude stanovená v súlade s ustanoveniami Dohody o EHP po prijatí tohto návrhu rozhodnutia Rady.

               6.Uverejnenie pripravovaného aktu

               Keďže aktom Spoločného výboru EHP sa zmení protokol 31 k Dohode o EHP o spolupráci v špecifických oblastiach mimo štyroch slobôd, je vhodné, aby sa po prijatí uverejnil v Úradnom vestníku Európskej únie.

               2021/0329 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v Spoločnom výbore EHP k zmene protokolu 31 o spolupráci v špecifických oblastiach mimo štyroch slobôd a protokolu 37 obsahujúcom zoznam podľa článku 101 k Dohode o EHP

                  (Vesmírny program Únie)

               (Text s významom pre EHP)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 189 ods. 2 v spojení s jej článkom 218 ods. 9,

               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  4
               , a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore
                  5
                (ďalej len „Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31, ktorý obsahuje ustanovenia týkajúce sa spolupráce v špecifických oblastiach mimo štyroch slobôd, a protokol 37 obsahujúci zoznam podľa článku 101 k Dohode o EHP.

               (3)Nariadenie Európskeho parlamentu a Rady (EÚ) 2021/696
                  6
                sa má začleniť do Dohody o EHP. Táto zmena sa týka len Nórska a Islandu.

               (4)Protokol 31 (o spolupráci v špecifických oblastiach mimo štyroch slobôd) k Dohode o EHP a protokol 37 (obsahujúci zoznam podľa článku 101) k Dohode o EHP by sa preto mali zodpovedajúcim spôsobom zmeniť.

               (5)Pozícia Únie v Spoločnom výbore EHP by preto mala byť založená na návrhu rozhodnutia Spoločného výboru EHP uvedeného v prílohe k tomuto rozhodnutiu,

               PRIJALA TOTO ROZHODNUTIE:

               Článok 1

               Pozícia, ktorá sa má v mene Únie prijať v Spoločnom výbore EHP k navrhovanej zmene protokolu 31 (o spolupráci v špecifických oblastiach mimo štyroch slobôd) k Dohode o EHP a protokolu 37 (obsahujúceho zoznam podľa článku 101) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Nariadenie Európskeho parlamentu a Rady (EÚ) 2021/696 z 28. apríla 2021, ktorým sa zriaďuje Vesmírny program Únie a Agentúra Európskej únie pre vesmírny program a ktorým sa zrušujú nariadenia (EÚ) č. 912/2010, (EÚ) č. 1285/2013 a (EÚ) č. 377/2014 a rozhodnutie č. 541/2014/EÚ (Ú. v. EÚ L 170, 12.5.2021, s. 69).

                     (2)

                        Nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore, (Ú. v. EÚ L 305, 30.11.1994, s. 6–8).

                     (3)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (4)

                        Ú. v. ES L 305, 30.11.1994, s. 6.

                     (5)

                        Ú. v. ES L 1, 3.1.1994, s. 3.

                     (6)

                        Nariadenie Európskeho parlamentu a Rady (EÚ) 2021/696 z 28. apríla 2021, ktorým sa zriaďuje Vesmírny program Únie a Agentúra Európskej únie pre vesmírny program a ktorým sa zrušujú nariadenia (EÚ) č. 912/2010, (EÚ) č. 1285/2013 a (EÚ) č. 377/2014 a rozhodnutie č. 541/2014/EÚ (Ú. v. EÚ L 170, 12.5.2021, s. 69).

    ---documentbreak---

               EURÓPSKA KOMISIA
            V Bruseli15. 10. 2021
            COM(2021) 635 final

            PRÍLOHA
            k
            návrhu ROZHODNUTIA RADY
            o pozícii, ktorá sa má prijať v mene Európskej únie v Spoločnom výbore EHP k zmene protokolu 31 o spolupráci v špecifických oblastiach mimo štyroch slobôd a protokolu 37 obsahujúcom zoznam podľa článku 101 k Dohode o EHP (Vesmírny program Únie)

               PRÍLOHA

               ROZHODNUTIE SPOLOČNÉHO VÝBORU EHP

               č. […]

               z […],

               ktorým sa mení protokol 31 (o spolupráci v špecifických oblastiach mimo štyroch slobôd) a protokol 37 (obsahujúci zoznam podľa článku 101) k Dohode o EHP

               SPOLOČNÝ VÝBOR EHP

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,

               keďže:

               (1)Je vhodné rozšíriť spoluprácu zmluvných strán Dohody o EHP tak, aby zahŕňala nariadenie Európskeho parlamentu a Rady (EÚ) 2021/696 z 28. apríla 2021, ktorým sa zriaďuje Vesmírny program Únie a Agentúra Európskej únie pre vesmírny program a ktorým sa zrušujú nariadenia (EÚ) č. 912/2010, (EÚ) č. 1285/2013 a (EÚ) č. 377/2014 a rozhodnutie č. 541/2014/EÚ
                  1
               .

               (2)Je vhodné, aby sa účasť štátov EZVO na činnostiach vyplývajúcich z nariadenia (EÚ) 2021/696 začala od 1. januára 2021 bez ohľadu na to, kedy bude prijaté toto rozhodnutie alebo či bude po 10. júli 2021 oznámené splnenie prípadných ústavných požiadaviek nevyhnutných pre prijatie tohto rozhodnutia.

               (3)Subjekty usadené v štátoch EZVO by mali byť oprávnené zúčastňovať sa na činnostiach, ktoré sa začínajú pred nadobudnutím účinnosti tohto rozhodnutia. Náklady vynaložené na činnosti, ktorých vykonávanie sa začne po 1. januári 2021, sa môžu považovať za oprávnené za tých istých podmienok, aké platia v prípade nákladov vzniknutých subjektom usadeným v členských štátoch EÚ, a to za predpokladu, že toto rozhodnutie nadobudne účinnosť pred skončením príslušnej činnosti.

               (4)Podmienky účasti štátov EZVO a ich inštitúcií, podnikov, organizácií a štátnych príslušníkov na programoch Európskej únie sú stanovené v Dohode o EHP, najmä v jej článku 81.

               (5)Zmluvné strany uznávajú existujúcu formálnu spoluprácu v rôznych vesmírnych programoch EÚ. Chcú nadviazať na toto silné partnerstvo a rozšíriť spoluprácu na všetky relevantné zložky nového vesmírneho programu.

               (6)Pokiaľ ide o účasť Nórska, mala by sa zohľadniť aj Dohoda o spolupráci na systéme satelitnej navigácie medzi Európskou úniou a jej členskými štátmi a Nórskom
                  2
               .

               (7)Protokoly 31 a 37 k Dohode o EHP by sa preto mali zodpovedajúcim spôsobom zmeniť s cieľom umožniť začatie tejto rozšírenej spolupráce od 1. januára 2021,

               PRIJAL TOTO ROZHODNUTIE:

               Článok 1

               V článku 1 protokolu 31 k Dohode o EHP sa za odsek 8d vkladá tento text:

               „8ea)Štáty EZVO sa od 1. januára 2021 zúčastňujú na činnostiach, ktoré môžu vyplynúť z tohto aktu Únie, a na činnosti Agentúry Európskej únie pre vesmírny program (ďalej len „agentúra“) s výnimkou činností GOVSATCOM a SSA SST zriadených týmto aktom Únie:

               –32021 R 0696: nariadenie Európskeho parlamentu a Rady (EÚ) 2021/696 z 28. apríla 2021, ktorým sa zriaďuje Vesmírny program Únie a Agentúra Európskej únie pre vesmírny program a ktorým sa zrušujú nariadenia (EÚ) č. 912/2010, (EÚ) č. 1285/2013 a (EÚ) č. 377/2014 a rozhodnutie č. 541/2014/EÚ (Ú. v. EÚ L 170, 12.5.2021, s. 69).

               b)Štáty EZVO finančne prispievajú na činnosti uvedené v písmene a) v súlade s článkom 82 ods. 1 písm. a) dohody a protokolom 32 k dohode.

               c)Finančný príspevok uvedený v písmene b) pokrýva aj náklady na začlenenie štátov EZVO do misie EGNOS a rozšírenie pokrytia služieb EGNOS na územia zúčastnených štátov EZVO. Toto rozšírenie pokrytia je podmienené technickou uskutočniteľnosťou a nesmie spôsobiť odklad rozšírenia zemepisného pokrytia systému EGNOS na celé územie členských štátov EÚ, ktoré sa geograficky nachádzajú v Európe.

               d)Náklady vzniknuté pri činnostiach, ktorých vykonávanie sa začne po 1. januári 2021, sa môžu považovať za oprávnené od začatia činnosti podľa príslušnej dohody o grante alebo príslušného rozhodnutia o grante za predpokladu, že rozhodnutie Spoločného výboru EHP č. XX/2021 z xx 2021 [toto rozhodnutie] nadobudne účinnosť pred skončením príslušnej činnosti.

               e)Oprávnené štáty EZVO sa plne a bez hlasovacieho práva zúčastňujú na činnosti správnej rady agentúry.

               f)Oprávnené štáty EZVO sa bez hlasovacieho práva zúčastňujú na činnosti rady pre bezpečnostnú akreditáciu agentúry, pokiaľ ide o príslušné časti programu a v rozsahu obmedzenom v súlade s politikou potreby poznať ustanovenou v programe.

               g)Agentúra má právnu subjektivitu. Vo všetkých štátoch, ktoré sú zmluvnými stranami, má najširšiu právnu spôsobilosť, ktorá sa poskytuje právnickým osobám podľa ich právnych predpisov.

               h)Štáty EZVO udelia agentúre a jej zamestnancom výsady a imunity zodpovedajúce tým, ktoré sú obsiahnuté v Protokole o výsadách a imunitách Európskej únie.

               i)Odchylne od článku 12 ods. 2 písm. a) a článku 82 ods. 3 písm. a) Podmienok zamestnávania ostatných zamestnancov Európskej únie môže výkonný riaditeľ agentúry zamestnať na základe zmluvy štátnych príslušníkov štátov EZVO požívajúcich všetky občianske práva.

               j)Odchylne od článku 12 ods. 2 písm. e), článku 82 ods. 3 písm. e) a článku 85 ods. 3 Podmienok zamestnávania ostatných zamestnancov Európskej únie agentúra, pokiaľ ide o jej zamestnancov, považuje jazyky uvedené v článku 129 ods. 1 Dohody o EHP, za jazyky Únie uvedené v článku 55 ods. 1 Zmluvy o Európskej únii.

               k)Na základe článku 79 ods. 3 dohody sa na tento odsek uplatňuje časť VII dohody (Inštitucionálne ustanovenia) s výnimkou oddielov 1 a 2 kapitoly 3.

               l)Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie sa na účely uplatňovania tohto nariadenia vzťahuje aj na všetky dokumenty agentúry, ktoré sa týkajú štátov EZVO.

               m)Oprávnené štáty EZVO sa bez hlasovacieho práva v plnej miere zúčastňujú na práci výborov Únie, ktoré pomáhajú Európskej komisii pri riadení, vývoji a implementácii zložiek systémov Galileo, EGNOS, zložiek programu Copernicus a podzložiek SSA SWE a SSA NEO činností uvedených v písmene a).

               Účasť na týchto výboroch v bezpečnostnom zložení je obmedzená v súlade s politikou potreby poznať ustanovenou v programe.

               n)Lichtenštajnsko sa vyníma z účasti na tomto programe a neprispieva finančne na tento program.

               o)Island sa zúčastňuje na týchto činnostiach programu, na ktoré finančne prispieva: EGNOS, Copernicus a podzložky SSA, SWE a NEO.“

               Článok 2

               Protokol 37 k Dohode o EHP sa mení takto:

               1.Body 36 a 37 sa vypúšťajú.

               2.Vkladá sa tento bod(y):

               „43.Rada pre bezpečnostnú akreditáciu Agentúry Európskej únie pre vesmírny program [nariadenie Európskeho parlamentu a Rady (EÚ) 2021/696].

               44.Správna rada Agentúry Európskej únie pre vesmírny program [nariadenie Európskeho parlamentu a Rady (EÚ) 2021/696].“

               Článok 3

               Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP
                  3*.

               Uplatňuje sa od 1. januára 2021.

               Článok 4

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli […]

                  Za Spoločný výbor EHP

                  predseda

                  [...]

                  tajomníci

                  Spoločného výboru EHP

                  [...]

                     (1)

                        Ú. v. EÚ L 170, 12.5.2021, s. 69.

                     (2)

                        Ú. v. EÚ L 283, 29.10.2010, s. 12.

                     (3)
                  *
                        [Ústavné požiadavky neboli oznámené.] [Ústavné požiadavky boli oznámené.]


               EURÓPSKA KOMISIA
            V Bruseli8. 11. 2021
            COM(2021) 683 final
            2021/0356(BUD)

            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii pre pracovníkov, ktorí prišli o zamestnanie, na základe žiadosti Španielska – EGF/2021/004 ES/Aragón – automobilové odvetvie

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii na pomoc pracovníkom, ktorí prišli o zamestnanie (EGF), sú stanovené v nariadení Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013
                  1
                (ďalej len „nariadenie o EGF“).

               2.Španielsko podalo 26. júla 2021 žiadosť EGF/2021/004 ES/Aragón – automobilové odvetvie o finančný príspevok z EGF v dôsledku prepúšťania v ekonomickom odvetví zaradenom do divízie 29 klasifikácie NACE Revision 2 (Výroba motorových vozidiel, prívesov a návesov) v regióne úrovne NUTS 2 Aragónsko (ES24) v Španielsku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2021/004 ES/Aragón – automobilové odvetvie

                        Členský štát

                        Španielsko

                        Dotknutý(-é) región(-y) (úroveň NUTS 2
                           2
                        )

                        Aragónsko (ES24)

                        Dátum podania žiadosti

                        26. júla 2021

                        Dátum potvrdenia prijatia žiadosti

                        4. augusta 2021

                        Dátum žiadosti o dodatočné informácie

                        9. augusta 2021

                        Termín na poskytnutie dodatočných informácií

                        30. augusta 2021

                        Termín na dokončenie posúdenia

                        10. novembra 2021

                        Intervenčné kritérium

                        článok 4 ods. 2 písm. b) nariadenia o EGF

                        Počet dotknutých podnikov

                        50

                        Odvetvie(-a) ekonomickej činnosti

                        (divízia NACE Revision 2)
                           3

                        divízia 29 (Výroba motorových vozidiel, prívesov a návesov)

                        Referenčné obdobie (šesť mesiacov):

                        1. novembra 2020 – 1. mája 2021

                        Počet pracovníkov, ktorí prišli o zamestnanie počas referenčného obdobia (a)

                        592

                        Počet pracovníkov, ktorí prišli o zamestnanie pred referenčným obdobím alebo po ňom (b)

                        460

                        Celkový počet pracovníkov, ktorí prišli o zamestnanie (a + b)

                        1 052

                        Celkový počet oprávnených prijímateľov

                        1 052

                        Celkový počet dotknutých prijímateľov

                        320

                        Rozpočet na personalizované služby (v EUR)

                        1 600 280

                        Rozpočet na využívanie EGF
                           4
                         (v EUR)

                        0 052 500

                        Celkový rozpočet (v EUR)

                        1 652 780

                        Príspevok z EGF (85 %) (v EUR)

                        1 404 863

               POSÚDENIE ŽIADOSTI

               Postup

               4.Španielsko podalo žiadosť EGF/2021/004 ES/Aragón – automobilové odvetvie 26. júla 2021, t. j. do 12 týždňov odo dňa, keď boli splnené intervenčné kritériá stanovené v článku 4 nariadenia o EGF
                  5
               . Komisia potvrdila prijatie žiadosti 4. augusta 2021 a 9. augusta 2021 požiadala Španielsko o dodatočné informácie. Tieto dodatočné informácie boli poskytnuté do 15 pracovných dní od požiadania o dodatočné informácie. Lehota 50 pracovných dní od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 10. novembra 2021.

               Oprávnenosť žiadosti

               Príslušné podniky a prijímatelia

               5.Táto žiadosť sa týka 592 pracovníkov, ktorí prišli o zamestnanie a ktorých činnosť bola ukončená v ekonomickom odvetví zaradenom do divízie 29 klasifikácie NACE Revision 2 (Výroba motorových, prívesov a návesov) v regióne úrovne NUTS 2 Aragónsko (ES24).

                        Podniky a počet pracovníkov, ktorí prišli o zamestnanie v referenčnom období

                        Adieconti S.L.

                        11

                        Lear Corporation Asientos S.L.

                        26

                        Adient Automotive S.L.

                        4

                        Lecitrailer Post Venta Zaragoza S.L.

                        1

                        Adient Seating Spain S.L.

                        7

                        Lecitrailer S.A.

                        1

                        Af Aftermarket Iberica S.L.

                        1

                        Magna Automotive Spain S.A.U.

                        2

                        Android Industries Zaragoza S.L.

                        13

                        Mahle Behr Spain S.A.

                        1

                        Arcelormital Tailored Blanks Zaragoza S.L.

                        1

                        Majorel Sp Solutions S.A.U

                        2

                        Carrocerías Moncayo S.L.

                        1

                        Mann-Hummel Iberica S.A.

                        63

                        Carrocerías Vicam S.L.

                        1

                        Modulos Ribera Alta S.L.U.

                        1

                        Carrocerías Vicente Salomon Sanz S.L.

                        2

                        Opel España S.L.U.

                        181

                        Casting Ros S.A.

                        1

                        Proma Hispania S.A.Ad

                        5

                        Celulosa Fabril S.A.

                        1

                        Remolques Jalon S.L.

                        1

                        Cooper Estándar Automotive España Slu

                        11

                        Rhenus Automotive Systems Zaragoza

                        2

                        Copo Aragón S.L.U.

                        1

                        Rigual S.A.

                        2

                        Copo Zaragoza S.A.

                        11

                        Ronal Iberica S.A. Unipersonal

                        4

                        Dana Automoción S.A.

                        11

                        Schmitz Cargobull Iberica S.A.

                        1

                        Faurecia Automotive España S.A.

                        1

                        Seguridad De Servicio Movil S.L.

                        18

                        Faurecia Sistemas de Escape

                        2

                        Talleres Emilio Montañes S.A.

                        1

                        Flexngate Aragón S.L.

                        3

                        Ti Group Automotive Systems S.A.

                        61

                        Gestamp Aragón S.A.

                        4

                        Traf Automotions S.L.

                        2

                        Gestamp Manufacturing Autochasis S.L.

                        2

                        Tristone Flowtech Spain S.A.

                        1

                        Icer Brakes S.A.

                        2

                        Union Tecnológica del Automóvil S.L.

                        3

                        Ilunion Servicios Industriales Aragón S.L.

                        11

                        Valeo Térmico S.A.

                        75

                        Ilunion Servicios Industriales S.L.

                        1

                        Zanini Epila S.L.

                        11

                        Insonorizantes Pelzer S.A.

                        7

                        ZF-Aftermarket Ibérica SL.

                        1

                        Kdk-Dongkook Automotive Spain S.A.

                        15

                        Zfoam España SL

                        1

                        Celkový počet podnikov: 50

                        Celkový počet pracovníkov, ktorí prišli o zamestnanie:

                        592

                        Celkový počet samostatne zárobkovo činných osôb, ktorých činnosť bola ukončená:

                        0

                        Celkový počet oprávnených pracovníkov a samostatne zárobkovo činných osôb:

                        592

               Intervenčné kritériá

               6.Španielsko predložilo túto žiadosť na základe intervenčných kritérií uvedených v článku 4 ods. 2 písm. b) nariadenia o EGF, podľa ktorého je potrebné ukončenie činnosti najmenej 200 pracovníkov, ktorí prišli o zamestnanie v referenčnom období šiestich mesiacov v podnikoch, ktoré pôsobia v rovnakom ekonomickom odvetví vymedzenom na úrovni divízie klasifikácie NACE Revision 2 a nachádzajú sa v jednom regióne alebo v dvoch susediacich regiónoch vymedzených v členskom štáte ako regióny úrovne NUTS 2. V rámci divízie 29 klasifikácie NACE Revision 2 (Výroba motorových vozidiel, prívesov a návesov) v regióne úrovne NUTS 2 Aragónsko (ES24) prišlo o zamestnanie 592 pracovníkov.

               7.Referenčné obdobie šiestich mesiacov týkajúce sa žiadosti trvalo od 1. novembra 2020 do 1. mája 2021.

               Výpočet počtu pracovníkov, ktorí prišli o zamestnanie, a prípadov ukončenia činnosti

               8.Ukončenie činnosti všetkých pracovníkov, ktorí prišli o zamestnanie, sa počítalo od dátumu de facto ukončenia pracovnej zmluvy alebo uplynutia obdobia, na ktoré bola pracovná zmluva uzavretá.

               Oprávnení prijímatelia

               9.Okrem uvedených pracovníkov zahŕňajú oprávnení prijímatelia 460 pracovníkov, ktorí prišli o zamestnanie a ktorých činnosť bola ukončená pred referenčným obdobím šiestich mesiacov alebo po ňom. Všetci títo pracovníci ukončili svoju činnosť v priebehu šiestich mesiacov pred začiatkom referenčného obdobia 1. novembra 2020 a/alebo medzi koncom referenčného obdobia a dňom pred prijatím tohto návrhu. Je možné stanoviť jasnú príčinnú súvislosť s udalosťou, ktorá vyvolala ukončenie činnosti pracovníkov, ktorí prišli o zamestnanie počas referenčného obdobia.

               10.Celkový počet oprávnených prijímateľov je preto 1 052.

               Opis udalostí, ktoré viedli k tomu, že pracovníci prišli o zamestnanie, a k prípadom ukončenia činnosti

               11.Udalosti, ktoré viedli k tomu, že pracovníci prišli o zamestnanie, sú dosah pandémie COVID-19 na španielsky automobilový sektor a nedostatok polovodičov.

               12.Prísne opatrenia na obmedzenie pohybu zavedené v Španielsku v druhom štvrťroku 2020 mali za následok obmedzenie ekonomických činností a služieb, ktoré nie sú nevyhnutné, čo spôsobilo dočasné uzavretie obchodnej činnosti predajcov automobilov a výroby automobilov.

               13.Podľa údajov organizácie Confemetal
                  6
                a združenia Anfac
                  7
                mala pandémia významný vplyv na činnosť a obrat podnikov pôsobiacich v automobilovom odvetví v Španielsku, ktorý viedol k poklesu predaja (32,3 %)
                  8
               , výroby (18,9 %) a obratu (11,3 %) v roku 2020 v porovnaní s rokom 2019, čo má negatívne dôsledky na zamestnanosť a likviditu podnikov (omeškania s platbami, prístup k úverom atď.)
                  9
               .

               14.V roku 2020 klesla výroba v prípade všetkých typov vozidiel.

                        2019

                        2020

                        Zmena 20/19 (%)

                        Osobné a terénne automobily

                        2 248 291

                        1 800 664

                        –19,9

                        Ľahké úžitkové vozidlá

                        524 504

                        430 616

                        –17,9

                        Priemyselné vozidlá

                        49 837

                        36 905

                        –26,9

               Zdroj: Anfac
                  10

               15.V období od januára do júna 2021 bola výroba vozidiel v Španielsku (1,2 milióna kusov) stále nižšia o 21,6 % ako výroba v rovnakom období roku 2019. Výroba v júni 2021 (172 696 kusov) bola nižšia o 33,8 % v porovnaní s júnom 2019 a o 18,1 % v porovnaní s júnom 2020
                  11
               .

               16.Podľa združenia Anfac celosvetový nedostatok polovodičov zvyšuje tlak v automobilovom odvetví a spôsobuje výrazný pokles výroby automobilov. Na začiatku roka 2021 sa predpokladalo, že čipová kríza povedie v automobilovom odvetví k stratám približne 60 miliárd EUR. Tento údaj bol revidovaný smerom nahor na viac ako 90 miliárd EUR
                  12
               . Odvetvie očakáva, že tento problém bude pokračovať aj v prvej polovici roka 2022
                  13
               .

               17.Obmedzenie pohybu a nedostatok polovodičov prinútili výrobcov automobilov prerušiť alebo spomaliť výrobu automobilov v Španielsku
                  14
               , v dôsledku čoho začali využívať režim skráteného pracovného času alebo dočasné odstávky s následnou stratou pracovných miest
                  15
               .

               Uplatňovanie rámca kvality EÚ pre predvídanie zmien a reštrukturalizácie

               18.Španielsko vo svojej žiadosti uviedlo, ako zohľadnilo odporúčania stanovené v rámci kvality EÚ pre predvídanie zmien a reštrukturalizácie. Španielske orgány potvrdili, že boli dodržané postupy na lepšie predvídanie a riadenie procesov reštrukturalizácie a boli prijaté opatrenia.

               19.Španielsko zdôrazňuje, že verejné orgány monitorujú procesy reštrukturalizácie a riadia žiadosti o hromadné prepúšťanie, hoci bez možnosti ich povoliť/zamietnuť. Tieto orgány však môžu stanoviť programy na podporu vytvárania pracovných miest v partnerstve s miestnymi orgánmi alebo verejno-súkromnými orgánmi (agentúrami poskytujúcimi služby v oblasti opätovného zamestnania pracovníkov).

               20.V období pred prepúšťaním sa v súlade s vnútroštátnymi právnymi predpismi sociálni partneri, podniky a zástupcovia pracovníkov zapájajú do vyjednávacích procesov, ktorých cieľom je dohodnúť sa v súvislosti s prepúšťaním a plánmi poradenstva pri hľadaní nového zamestnania, ktoré sú zákonnou povinnosťou pre podnik, ktorý súčasne prepúšťa 50 alebo viac pracovníkov. Plány poradenstva pri hľadaní nového zamestnania poskytujú pracovníkom pomoc pri hľadaní zamestnania, profesijné poradenstvo a odbornú prípravu. Tieto plány sa vykonávajú počas šiestich mesiacov. Verejné služby zamestnanosti Aragónska (inštitút INAEM) poskytujú služby v oblasti opätovného zamestnania pracovníkom, ktorí prišli o zamestnanie a nemajú nárok na účasť na plánoch poradenstva pri hľadaní nového zamestnania.

               21.INAEM ako súčasť regionálnej stratégie zamestnanosti organizuje množstvo programov odbornej prípravy, ako je Detecta
                  16
                (odborná príprava kombinovaná s prácou), odborná príprava pre ľudí v aktívnom zamestnaní
                  17
               , odborná príprava CTA
                  18
                (CTA je centrum pokročilých technológií v rámci inštitútu INAEM, ktoré ponúka odbornú prípravu súvisiacu s IKT a audiovizuálnymi technológiami).

               22.Pokiaľ ide o činnosti, ktoré sa už vykonali na pomoc pracovníkom, ktorí prišli o zamestnanie, Španielsko informovalo, že INAEM poskytol týmto pracovníkom prístup k svojim všeobecným službám (podpora pri hľadaní zamestnania, odborné poradenstvo a odborná príprava – väčšinou spojená so získaním osvedčení o odbornej kvalifikácii).

               Očakávaný účinok prepúšťania na hospodárstvo a zamestnanosť na miestnej, regionálnej alebo vnútroštátnej úrovni

               23.V Aragónsku predstavuje automobilové odvetvie 2,42 % čistej zamestnanosti a približne 6 % regionálneho HDP
                  19
               .

               24.Podľa Aragónskeho štatistického inštitútu (IAEST) od februára 2021 do júna klesol počet registrovaných uchádzačov o zamestnanie v Aragónsku o 11 % z 85 158 na 75 578
                  20
               . Registrovaná nezamestnanosť je však stále o 26 % vyššia ako pred pandémiou (60 000 uchádzačov o zamestnanie v júni 2019)
                  21
               .

               25.V júni 2021 predstavovala regionálna miera nezamestnanosti 10,7 %
                  22
               , čo je o 3,6 percentuálnych bodov viac ako priemer EÚ (7,1 %)
                  23
               .

               26.Zo všetkých uchádzačov o zamestnanie v Aragónsku je 60 % žien (percentuálny podiel sa zvýši na 65 %, ak sa vezme do úvahy iba skupina dlhodobo nezamestnaných). Okrem toho 52 % evidovaných uchádzačov o zamestnanie je dlhodobo nezamestnaných (> 12 mesiacov), z toho 49 % má viac ako 50 rokov
                  24
               .

               27.Vzhľadom na to, že 40 % dotknutých prijímateľov patrí do vekovej skupiny 54+ a že tretinu pracovníkov, ktorí prišli o zamestnanie, tvoria ženy, prepúšťanie bude mať osobitný dosah na tieto dve kategórie pracovníkov, ktorí sú už na regionálnom trhu práce znevýhodnení. Regionálne orgány tvrdia, že pracovníci, ktorí prišli o zamestnanie, budú potrebovať dodatočnú a cielenú podporu, aby sa zvýšila ich možnosť nájsť si nové zamestnanie.

               Dotknutí prijímatelia a navrhované opatrenia

               Dotknutí prijímatelia

               28.Počet pracovníkov, ktorí prišli o zamestnanie a ktorých účasť na opatreniach sa očakáva, sa odhaduje na 320. Rozdelenie týchto pracovníkov podľa rodu, vekovej skupiny a úrovne vzdelania:

                        Kategória

                        Počet
                           očakávaných prijímateľov

                        Rod:

                        muži:

                        211

                        (65,9 %)

                        ženy:

                        109

                        (34,1 %)

                        nebinárne osoby:

                        0

                        (0,00 %)

                        Veková skupina:

                        do 30 rokov:

                        31

                        (9,7 %)

                        30 – 54 rokov:

                        162

                        (50,6 %)

                        viac ako 54 rokov:

                        127

                        (39,7 %)

                        Stupeň vzdelania:

                        nižšie sekundárne vzdelanie alebo nižšie vzdelanie
                           25

                        111

                        (34,7 %)

                        vyššie sekundárne vzdelanie
                           26
                         alebo postsekundárne vzdelanie
                           27

                        151

                        (47,2 %)

                        terciárne vzdelanie
                           28

                        58

                        (18,1 %)

               Navrhované opatrenia

               29.Personalizované služby, ktoré sa majú poskytnúť pracovníkom, ktorí prišli o zamestnanie, zahŕňajú tieto opatrenia:

               –Všeobecné informačné a uvítacie stretnutia. Informačné stretnutie je prvým opatrením, ktoré bude poskytnuté všetkým dotknutým prijímateľom a zahŕňa všeobecné informácie o odbornom poradenstve, programoch odbornej prípravy a stimuloch, ktoré sú dostupné. Individuálne informačné stretnutia zahŕňajú vytvorenie profilu účastníka a pridelenie poradcu, ktorý bude pracovníka sprevádzať v procese zameranom na opätovné zamestnanie.

               –Kariérové poradenstvo sa bude poskytovať prostredníctvom kolektívnych a individuálnych stretnutí. Pracovníkom, ktorí majú záujem stať sa samostatne zárobkovo činnými osobami, budú poskytnuté stretnutia s tútorom, ktoré môžu zahŕňať plánovanie, vypracovanie štúdií uskutočniteľnosti, prípravu podnikateľských plánov, pomoc pri identifikácii možností financovania atď.

               –Intenzívna pomoc pri hľadaní zamestnania. Prostredníctvom dvojtýždenných stretnutí dostanú pracovníci informácie o metódach hľadania zamestnania a procesoch prijímania zamestnancov. Toto opatrenie zahŕňa aj aktívne vyhľadávanie miestnych a regionálnych pracovných príležitostí a zosúlaďovanie ponúkaných a požadovaných pracovných miest.

               –Odborná príprava. Bude zahŕňať 1. horizontálnu odbornú prípravu, ako sú mäkké a digitálne zručnosti; 2. odbornú prípravu na získanie nových zručností pre tých, ktorí sa rozhodnú presmerovať svoju odbornú kariéru mimo automobilového odvetvia, ako je logistika, zváranie, nástroje Priemyslu 4.0 vo výrobnom prostredí (základné prvky, problémy a proces implementácie automaticky riadeného vozidla, rozšírenej reality a virtuálnej reality a KOBOTOV
                  29
                do výroby) alebo metodika Lean Six Sigma (projektový manažment); 3. odbornú prípravu na zvýšenie úrovne zručností zameranú na zručnosti požadované v automobilovom odvetví, ako je predchádzanie rizikám pri práci s batériami pre HEV
                  30
               ; automatizácia kybernetickej bezpečnosti a detekcia hrozieb; interný audítor kvality automobilov alebo základné nástroje AIAG
                  31
               , ktoré sú nástrojmi potrebnými na vykonávanie systému riadenia kvality v automobilovom priemysle a zahŕňajú pokročilé plánovanie kvality produktu a tvorbu plánov kontroly a riadenia (APQP), proces schvaľovania výrobných dielov (PPAP), analýzu možných chýb, ich príčin a dôsledkov (FMEA), štatistickú kontrolu procesov (SPC) a analýzu systému merania (MSA), atď.

               –Stimuly. 1. Stimulačný príspevok na účasť. Pracovníci, ktorí dokončia všetky opatrenia zahrnuté v ich dohodnutom pláne návratu do zamestnania, získajú jednorazovú sumu 500 EUR (700 EUR v prípade účastníkov s opatrovateľskými povinnosťami). 2. Stimulačný príspevok na hľadane nového zamestnania. Prijímatelia, ktorí sa vrátia do zamestnania so zmluvou na minimálne tri mesiace, dostanú jednorazovú sumu 300 EUR. Cieľom tohto stimulačného príspevku je podporiť rýchly návrat do zamestnania a motivovať starších pracovníkov, aby sa udržali na trhu práce. 3. Príspevok na výdavky vyplývajúce z dochádzania. Prijímatelia, ktorí sa zúčastňujú na opatreniach, môžu získať náhradu nákladov na verejnú dopravu alebo 0,19 EUR/kilometer, ak dochádzajú súkromným vozidlom.

               30.Opatrenia sa plánovali tak, aby boli v súlade so španielskou stratégiou obehového hospodárstva
                  32
               . Horizontálna odborná príprava v oblasti digitálnych zručností spolu s niektorými z plánovaných odborných príprav zameraných na zvyšovanie úrovne zručností/získavanie nových zručností spĺňa požiadavku šírenia zručností požadovaných v digitálnom priemyselnom veku a v hospodárstve, ktoré efektívne využíva zdroje, v súlade s článkom 7 ods. 2 nariadenia o EGF.

               31.Opísaný navrhovaný koordinovaný balík personalizovaných služieb predstavuje aktívne opatrenia trhu práce v rámci oprávnených opatrení stanovených v článku 7 nariadenia o EGF. Navrhovanými službami sa nenahrádzajú pasívne opatrenia sociálnej ochrany.

               32.Španielsko poskytlo požadované informácie o opatreniach, ktoré sú pre príslušný podnik povinné na základe vnútroštátneho práva alebo podľa kolektívnych zmlúv. Potvrdilo, že finančným príspevkom z EGF sa nenahrádza žiadne z týchto opatrení.

               Odhadovaný rozpočet

               33.Odhadované celkové náklady sú 1 652 780 EUR vrátane výdavkov na personalizované služby vo výške 1 600 280 EUR a výdavkov na činnosti prípravy, riadenia, informovanosti a propagácie, kontroly a podávania správ vo výške 52 500 EUR.

               34.Celková výška požadovaného finančného príspevku z EGF je 1 404 863 EUR (85 % celkových nákladov).

               35.Vnútroštátne predbežné financovanie a spolufinancovanie sa poskytuje z prostriedkov verejných služieb zamestnanosti Aragónska (INAEM).

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)
                           33

                        Odhadované celkové náklady

                        (v EUR)
                           34

                        Personalizované služby [opatrenia podľa článku 7 ods. 2 písm. a) nariadenia o EGF]

                        Všeobecné informačné a uvítacie stretnutia
                           (sensibilización y acogida)

                        320

                        374

                        119 680

                        Kariérové poradenstvo
                           (orientación profesional)

                        320

                        800

                        256 000

                        Intenzívna pomoc pri hľadaní zamestnania
                           (intermediación laboral y búsqueda de empleo)

                        320

                        1 100

                        352 000

                        Odborná príprava
                           (formación)

                        260

                        1 954

                        508 000

                        Medzisúčet (a):

                        Percentuálny podiel balíka personalizovaných služieb

                        –

                        1 235 680

                        (77,22 %)

                        Príspevky a stimuly [opatrenia podľa článku 7 ods. 2 písm. b) nariadenia o EGF]

                        Stimulačné príspevky
                           (incentivo a la participación, a la búsqueda de empleo, y contribución a los gastos de desplazamiento)

                        310

                        1 176
                           35

                        364 600

                        Medzisúčet (b):

                        Percentuálny podiel balíka personalizovaných služieb:

                        –

                        364 600

                        (22,78 %)

                        Činnosti podľa článku 7 ods. 5 nariadenia o EGF

                        1 Činnosti prípravy

                        –

                        6 000

                        2 Riadenie

                        –

                        2 500

                        3 Informovanosť a propagácia

                        –

                        2 000

                        4 Kontrola a podávanie správ

                        –

                        42 000

                        Medzisúčet (c):

                        Percentuálny podiel celkových nákladov:

                        –

                        52 500

                        (3,18 %)

                        Celkové náklady (a + b + c):

                        –

                        1 652 780

                        Príspevok z EGF (85 % celkových nákladov)

                        –

                        1 404 863

               36.Náklady na opatrenia identifikované v predchádzajúcej tabuľke ako opatrenia podľa článku 7 ods. 2 písm. b) nariadenia o EGF nepresahujú 35 % z celkových nákladov koordinovaného balíka personalizovaných služieb. Španielsko potvrdilo, že tieto opatrenia sú podmienené aktívnou účasťou dotknutých prijímateľov na procese hľadania zamestnania alebo odbornej prípravy.

               Obdobie oprávnenosti výdavkov

               37.Španielsko začne poskytovať personalizované služby dotknutým prijímateľom 15. októbra 2021. Výdavky na opatrenia budú teda oprávnené na získanie finančného príspevku z EGF od 15. októbra 2021 do 24 mesiacov odo dňa nadobudnutia účinnosti rozhodnutia o financovaní.

               38.Španielsku začali vznikať administratívne výdavky na využívanie EGF 1. októbra 2021. Výdavky na činnosti súvisiace s prípravou, riadením, informovanosťou a propagáciou, kontrolou a podávaním správ sú teda oprávnené na finančný príspevok z EGF od 1. októbra 2021 do 31 mesiacov odo dňa nadobudnutia účinnosti rozhodnutia o financovaní.

               Komplementarita s opatreniami financovanými z vnútroštátnych prostriedkov alebo prostriedkov Únie

               39.Španielsko potvrdilo, že opísané opatrenia, na ktoré bol udelený finančný príspevok z EGF, nedostanú finančné príspevky z iných finančných nástrojov Európskej únie.

               40.Koordinovaný balík personalizovaných služieb dopĺňa opatrenia financované z iných vnútroštátnych fondov alebo fondov EÚ, ako sú všeobecné služby poradenstva pri hľadaní nového zamestnania ponúkané regionálnou verejnou službou zamestnanosti alebo plány poradenstva pri hľadaní nového zamestnania.

               Konzultácie s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi

               41.Španielsko uviedlo, že koordinovaný balík personalizovaných služieb bol vypracovaný po konzultácii so sociálnymi partnermi (UGT
                  36
               , CCOO
                  37
               , CEPYME
                  38
                a CEOE
                  39
               ). Táto žiadosť bola prerokovaná na politickej úrovni na zasadnutí sociálneho dialógu 3. decembra 2020 a 16. júla 2021. Dňa 26. júna 2021 sa uskutočnila porada o technických záležitostiach. Do vykonávania balíka opatrení sa zapoja aj sociálni partneri, ako to urobili v predchádzajúcich prípadoch poskytnutia podpory z EGF týkajúcich sa Aragónska
                  40
               . INAEM si vyžiadal názory Aragónskeho automobilového klastra (CAAR) týkajúce sa požadovaných zručností a najvhodnejšej odbornej prípravy na uľahčenie návratu pracovníkov, ktorí prišli o zamestnanie, do automobilového odvetvia.

               Systémy riadenia a kontroly

               42.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Španielsko oznámilo Komisii, že finančný príspevok budú riadiť a kontrolovať tie isté orgány, ktoré riadia a kontrolujú Európsky sociálny fond plus. INAEM bude sprostredkovateľským orgánom pre riadiaci orgán.

               Záväzky poskytnuté zo strany dotknutého členského štátu

               43.Španielsko poskytlo všetky potrebné uistenia, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –prepúšťajúce podniky si v prípadoch, keď po prepúšťaní pokračujú v činnosti, splnili svoje právne záväzky a prijali primerané opatrenia na zabezpečenie svojich zamestnancov,

               –sa zabráni dvojitému financovaniu,

               –finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               44.Ako sa stanovuje v článku 8 nariadenia Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027
                  41
               , EGF nesmie prekročiť maximálnu ročnú sumu 186 miliónov EUR (v cenách z roku 2018).

               45.Po preskúmaní žiadosti vzhľadom na podmienky stanovené v článku 13 ods. 1 a 2 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 1 404 863 EUR, čo predstavuje 85 % celkových nákladov na navrhované opatrenia.

               46.Ako sa stanovuje v bode 9 Medziinštitucionálnej dohody zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov
                  42
               , navrhované rozhodnutie o mobilizácii EGF prijmú spoločne Európsky parlament a Rada.

               Súvisiace akty

               47.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 1 404 863 EUR do príslušného rozpočtového riadku.

               48.Zároveň s prijatím tohto návrhu rozhodnutia o mobilizácii EGF Komisia prijala rozhodnutie o finančnom príspevku, ktoré predstavuje rozhodnutie o financovaní v zmysle článku 110 nariadenia o rozpočtových pravidlách
                  43
               . Rozhodnutie o financovaní nadobudne účinnosť dňom, ku ktorému sa Komisii oznámi, že Európsky parlament a Rada schválili presun rozpočtových prostriedkov.

               2021/0356 (BUD)

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii pre pracovníkov, ktorí prišli o zamestnanie, na základe žiadosti Španielska – EGF/2021/004 ES/Aragón – automobilové odvetvie

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013
                  44
               , a najmä na jeho článok 15 ods. 1,

               so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov
                  45
               , a najmä na jej bod 9,

               so zreteľom na návrh Európskej komisie,

               keďže:

               (1)Cieľom Európskeho fondu na prispôsobenie sa globalizácii na pomoc pracovníkom, ktorí prišli o zamestnanie (EGF), je preukázať solidaritu a podporovať dôstojné a udržateľné zamestnanie v Únii poskytovaním podpory pracovníkom, ktorí prišli o zamestnanie, a samostatne zárobkovo činným osobám, ktoré ukončili činnosť v prípade veľkých reštrukturalizačných udalostí, a pomáhaním im pri tom, aby si čím skôr našli dôstojné a udržateľné zamestnanie.

               (2)Ako sa stanovuje v článku 8 nariadenia Rady (EÚ, Euratom) 2020/2093
                  46
               , EGF nesmie prekročiť maximálnu ročnú sumu 186 miliónov EUR (v cenách z roku 2018).

               (3)Španielsko predložilo 26. júla 2021 žiadosť o mobilizáciu EGF v súvislosti s pracovníkmi, ktorí prišli o zamestnanie v ekonomickom odvetví zaradenom do divízie 29 (Výroba motorových vozidiel, prívesov a návesov) štatistickej klasifikácie ekonomických činností v Európskom spoločenstve (ďalej len „NACE“)
                  47
                Revision 2 v regióne úrovne 2 nomenklatúry územných jednotiek pre štatistické účely (ďalej len „NUTS“)
                  48
                Aragónsko (ES24) v Španielsku. Žiadosť bola doplnená o dodatočné informácie poskytnuté v súlade s článkom 8 ods. 5 nariadenia (EÚ) 2021/691. Táto žiadosť spĺňa podmienky na poskytnutie finančného príspevku z EGF podľa článku 13 nariadenia (EÚ) 2021/691.

               (4)Preto by sa v súvislosti so žiadosťou predloženou Španielskom mal mobilizovať EGF s cieľom poskytnúť finančný príspevok vo výške 1 404 863 EUR.

               (5)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2021 sa mobilizuje Európsky fond na prispôsobenie sa globalizácii na pomoc pracovníkom, ktorí prišli o zamestnanie, s cieľom poskytnúť sumu 1 404 863 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum jeho prijatia]
                  49*.

               V Bruseli

                  Za Európsky parlament
                        Za Radu

                  predseda
                        predseda

                     (1)

                        Ú. v. EÚ L 153, 3.5.2021, s. 48.

                     (2)

                        Delegované nariadenie Komisie (EÚ) 2019/1755 z 8. augusta 2019, ktorým sa menia prílohy k nariadeniu Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS). Ú. v. EÚ L 270, 24.10.2019, s. 1 – 56.

                     (3)

                        Ú. v. EÚ L 393, 30.12.2006, s. 1.

                     (4)

                        V súlade s článkom 7 nariadenia (EÚ) 2021/691.

                     (5)

                        Lehota 12 týždňov bola v súlade s článkom 8 ods. 2 nariadenia (EÚ) 2021/691 pozastavená od 30. apríla 2021 do 3. mája 2021.

                     (6)

                        Confemetal je španielska konfederácia kovospracujúcich organizácií, ktorá zastupuje približne 220 000 podnikov a vyše jeden a pol milióna pracovníkov.

                     (7)

                        Anfac je združenie španielskych výrobcov automobilov.

                     (8)

                  https://anfac.com/wp-content/uploads/2021/07/Informe-Anual-ANFAC-2020.pdf
                  .

                     (9)

                        Confemetal. Spravodajca Metal en cifras
                  č. 199
                  , júl 2021.

                     (10)

                  https://anfac.com/wp-content/uploads/2021/07/Informe-Anual-ANFAC-2020.pdf
                  .

                     (11)

                  https://cincodias.elpais.com/cincodias/2021/07/22/companias/1626961844_041144.html
                  .

                     (12)

                  https://www.consultancy.eu/news/6273/global-chip-shortage-costs-automotive-sector-90-billion
                  .

                     (13)

                        Tamže.

                     (14)

                        Ford, Mercedes-Benz, Renault, Seat, skupina Stellantis a Volkswagen.

                     (15)

                  https://www.silicon.es/la-falta-de-chips-paraliza-la-industria-automovilistica-espanola-2440494
                  .

                     (16)

                  https://inaem.aragon.es/sites/default/files/recursos/detecta_ettes_21.pdf
                  .

                     (17)

                  https://inaem.aragon.es/cursos-formacion
                  .

                     (18)

                  https://inaem.aragon.es/buscador-de-cursos-cta
                  .

                     (19)

                  https://caaragon.com/
                  .

                     (20)

                  http://www.aragon.es/iaest
                   (registrovaná nezamestnanosť, jún 2021).

                     (21)

                  https://www.facebook.com/GobAragon/posts/6537004519658572
                  .

                     (22)

                  https://datosmacro.expansion.com/paro-epa/espana-comunidades-autonomas/aragon
                  .

                     (23)

                  https://ec.europa.eu/eurostat/statistics-explained/index.php?title=Unemployment_statistics
                  .

                     (24)

                  http://www.aragon.es/iaest
                   (registrovaná nezamestnanosť, jún 2021).

                     (25)

                        ISCED 0 – 2.

                     (26)

                        ISCED 3.

                     (27)

                        ISCED 4.

                     (28)

                        ISCED 5 – 8.

                     (29)

                        KOBOTY alebo kolaboratívne roboty sú všestranné automatizačné platformy, ktoré možno použiť na širokú škálu úloh od brúsenia a leštenia až po obrábanie strojov, testovanie krvi alebo balenie potravín.

                     (30)

                        Batérie pre hybridné elektrické vozidlá.

                     (31)

                        Akčná skupina automobilového priemyslu (AIAG) je nezisková organizácia, v ktorej spoločnosti pôsobiace v odvetviach mobility spolupracujú na znižovaní nákladov a zložitosti dodávateľského reťazca. Medzi členov AIAG patria globálni výrobcovia pôvodných zariadení, ako sú GM, Boeing, Toyota, Tesla, Honda, Polaris, Volkswagen, Caterpillar, Nissan, Stellantis atď. a mnoho ich dodávateľov dielov vrátane spoločností Adient, ZF, Aptive, Bosch, Tenneco, Continental, Magna, Lear, Dana, Freudenberg a ďalších.

                     (32)

                  https://www.miteco.gob.es/es/calidad-y-evaluacion-ambiental/temas/economia-circular/estrategia/
                  .

                     (33)

                        S cieľom vyhnúť sa desatinným číslam boli odhadované náklady na pracovníka zaokrúhlené. Zaokrúhľovanie však nemá žiadny vplyv na celkové náklady na každé opatrenie, ktoré zostávajú rovnaké ako v žiadosti predloženej Španielskom.

                     (34)

                        Z dôvodu zaokrúhľovania celková suma nepredstavuje presný súčet jednotlivých položiek.

                     (35)

                        Náklady na opatrenie na účastníka sa uvádzajú len na prezentačné účely, keďže skutočné náklady na účastníka budú závisieť od individuálnej situácie každého pracovníka a od jeho oprávnenosti na rôzne druhy stimulov.

                     (36)

                  http://www.ugt.es
                  .

                     (37)

                  https://www.ccoo.es
                  .

                     (38)

                  https://www.cepyme.es
                  .

                     (39)

                  https://www.ceoe.es
                  .

                     (40)

                        EGF/2008/004 ES Castilla y León/Aragón – automobilové odvetvie, COM(2009) 150; EGF/2010/016 ES Aragón – maloobchod, COM(2010) 615 EGF/2011/017 ES Aragónsko – stavebníctvo, COM(2012) 290 a EGF/2014/003 ES/Aragónsko – služby reštaurácií a pohostinstiev, COM(2014) 456.

                     (41)

                        Ú. v. EÚ L 433, 22.12.2020, s. I/11.

                     (42)

                        Ú. v. EÚ L 433, 22.12.2020, s. I/29.

                     (43)

                        Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ), č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).

                     (44)

                        Ú. v. EÚ L 153, 3.5.2021, s. 48.

                     (45)

                        Ú. v. EÚ L 433, 22.12.2020, s. I/29.

                     (46)

                        Nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027 (Ú. v. EÚ L 433, 22.12.2020, s. I/11).

                     (47)

                        Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1).

                     (48)

                        Delegované nariadenie Komisie (EÚ) 2019/1755 z 8. augusta 2019, ktorým sa menia prílohy k nariadeniu Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS). Ú. v. EÚ L 270, 24.10.2019, s. 1 – 56.

                     (49)
                  *
                        Dátum vloží Parlament pred uverejnením v Ú. v. EÚ.


               EURÓPSKA KOMISIA
            V Bruseli28. 10. 2021
            COM(2021) 686 final
            2021/0358(NLE)

            Návrh
            ROZHODNUTIE RADY
            o pozícii, ktorá sa má zaujať v mene Európskej únie vo Výbore veľvyslancov AKT – EÚ, pokiaľ ide o zmenu rozhodnutia Výboru veľvyslancov AKT – EÚ č. 3/2019 zo 17. decembra 2019 o prijatí prechodných opatrení podľa článku 95 ods. 4 dohody o partnerstve AKT – EÚ

               DÔVODOVÁ SPRÁVA

               1. Predmet návrhu

               Toto rozhodnutie Komisie zahŕňa návrh rozhodnutia Rady o pozícii, ktorá sa má zaujať v mene Únie vo Výbore veľvyslancov AKT – EÚ v súvislosti so zmenou rozhodnutia č. 3/2019 o prechodných opatreniach podľa článku 95 ods. 4 Dohody o partnerstve medzi EÚ a skupinou afrických, karibských a tichomorských štátov (AKT)
                  1
                podpísanej 23. júna 2000 v Cotonou (ďalej len „dohoda o partnerstve z Cotonou“) (ďalej len „rozhodnutie o prechodných opatreniach“)
                  2
               . Rozhodnutie o prechodných opatreniach bolo po prvýkrát zmenené rozhodnutím Výboru veľvyslancov č. 2/2020 zo 4. decembra 2020
                  3
               , ktorým sa predĺžilo uplatňovanie dohody o partnerstve z Cotonou do 30. novembra 2021. Komisia navrhuje ďalšie predĺženie uplatňovania všetkých ustanovení dohody o partnerstve z Cotonou do 30. júna 2022 alebo do nadobudnutia platnosti alebo predbežného vykonávania novej dohody o partnerstve medzi Úniou a štátmi AKT, podľa toho, čo nastane skôr.

               2.Kontext návrhu

               2.1.Dohoda o partnerstve z Cotonou

               Dohoda o partnerstve z Cotonou je od roku 2000 rámcom pre vzťahy EÚ so 79 krajinami AKT. Dohoda bola uzatvorená na obdobie 20 rokov – od 1. marca 2000 do 29. februára 2020. Následne bola v rokoch 2005 a 2010 zrevidovaná.

               Uplatňovanie ustanovení dohody o partnerstve z Cotonou sa rozhodnutím Výboru veľvyslancov AKT – EÚ č. 3/2019 zo 17. decembra 2019 predĺžilo do 31. decembra 2020 alebo do nadobudnutia platnosti novej dohody o partnerstve medzi Úniou a štátmi AKT, podľa toho, čo nastane skôr. Toto rozhodnutie bolo po prvýkrát zmenené rozhodnutím Výboru veľvyslancov AKT – EÚ č. 2/2020 zo 4. decembra 2020
                  4
               , ktorým sa predĺžilo uplatňovanie Dohody o partnerstve z Cotonou do 30. novembra 2021.

               V septembri 2018 sa začali rokovania o novej dohode o partnerstve AKT – EÚ. Hlavní vyjednávači 15. apríla 2021 parafovali znenie novej dohody o partnerstve medzi Úniou a členmi Organizácie afrických, karibských a tichomorských štátov (OAKTŠ). Komisia neskôr zaslala svoj návrh na podpis Rade. Rokovania však boli opätovne otvorené a v súčasnosti sa zameriavajú na právnu povahu dohody. Ukázalo sa, že z rokovaní nevzíde nová dohoda, ktorá by sa mohla začať uplatňovať k súčasnému dátumu uplynutia platnosti dohody o partnerstve z Cotonou, t. j. 30. novembra 2021. Takáto situácia by viedla k vákuu vo vzťahoch medzi EÚ a AKT, ktoré treba vyplniť.

               2.2.Rada ministrov AKT – EÚ

                  Rada ministrov AKT – EÚ je orgánom na úrovni ministrov, ktorý bol zriadený dohodou (článok 15 dohody o partnerstve z Cotonou). Tvoria ju na jednej strane členovia Rady Európskej únie a členovia Európskej komisie a na druhej strane členovia vlády každého štátu AKT. Funkciou Rady ministrov AKT – EÚ je okrem iného prijímať rozhodnutia potrebné na realizáciu a vykonávanie dohody o partnerstve z Cotonou. Rada ministrov prijíma svoje rozhodnutia spoločnou dohodou zmluvných strán. Na to, aby boli rozhodnutia platné, musí byť prítomná i) polovica členov Rady Európskej únie (t. j. 14 ministrov členských štátov EÚ); jeden člen Komisie a iii) dve tretiny členov zastupujúcich vlády štátov AKT (t. j. členovia vlád z 55 rôznych štátov AKT).

               2.3.Prechodné opatrenia

               Článok 95 ods. 4 druhý pododsek dohody o partnerstve z Cotonou znie takto: „Rada ministrov prijme každé prechodné opatrenie, ktoré môže byť požadované až do vstupu novej dohody do platnosti“. Podľa článku 95 ods. 4 druhého pododseku dohody o partnerstve z Cotonou sa prechodné opatrenia môžu uplatniť s cieľom predĺžiť uplatniteľnosť celej dohody alebo jej častí do dátumu začatia uplatňovania (predbežného vykonávania alebo nadobudnutia platnosti) novej dohody. V prípade, že sa nová dohoda nestane uplatniteľnou pred uplynutím platnosti existujúceho právneho rámca, treba v záujme zachovania právnej, politickej a inštitucionálnej kontinuity s krajinami AKT predĺžiť prijaté prechodné opatrenia s cieľom pokračovať v uplatňovaní súčasnej dohody.

               2.4.Zmena prechodných opatrení Výborom veľvyslancov AKT – EÚ

                  V súlade s článkom 95 ods. 4 dohody o partnerstve z Cotonou má prijať rozhodnutie o prechodných opatreniach Rada ministrov AKT – EÚ. Podľa článku 15 ods. 4 dohody o partnerstve z Cotonou môže Rada ministrov AKT – EÚ delegovať právomoci na Výbor veľvyslancov. Na tento účel delegovala Rada ministrov AKT – EÚ 23. mája 2019 právomoc prijať rozhodnutie o prechodných opatreniach na Výbor veľvyslancov
                     5
                  . Podľa článku 16 ods. 2 dohody o partnerstve z Cotonou môže Výbor veľvyslancov v rámci mandátu, ktorý naň preniesla Rada ministrov AKT – EÚ, prijímať alebo meniť rozhodnutia záväzné pre zmluvné strany.

                  Výbor veľvyslancov sa podľa článku 1 svojho rokovacieho poriadku
                     6
                   pravidelne schádza, najmä aby pripravil zasadnutie Rady ministrov, a vždy, keď sa to ukáže potrebné na žiadosť jednej zo strán. Vzhľadom na túto flexibilitu môže Výbor veľvyslancov zabezpečiť, aby sa zmena rozhodnutia o prechodných opatreniach prijala včas, najneskôr v polovici novembra 2021.

                  Výbor veľvyslancov AKT – EÚ preto na jednom zo svojich zasadnutí prijme zmenu rozhodnutia o prechodných opatreniach (ďalej len „pripravovaný akt“). Účelom pripravovaného aktu je ďalej predĺžiť uplatňovanie dohody o partnerstve z Cotonou v celom rozsahu do 30. júna 2022 alebo do nadobudnutia platnosti novej dohody, alebo začatia predbežného vykonávania novej dohody medzi Úniou a štátmi AKT, podľa toho, čo nastane skôr.

               3.Pozícia, ktorá sa má zaujať v mene Únie

                  Komisia navrhuje, aby sa súčasné rozhodnutie o prechodných opatreniach dohody o partnerstve z Cotonou zmenilo s cieľom predĺžiť uplatňovanie dohody o partnerstve z Cotonou do 30. júna 2022 za predpokladu, že nová dohoda nenadobudne platnosť alebo sa nezačne predbežne vykonávať pred uvedeným dátumom.

                  Vzhľadom na uvedené skutočnosti sa má navrhovaná pozícia Únie prijať na zasadnutí Výboru veľvyslancov AKT – EÚ.

               4.Právny základ

               4.4.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  7
               .

               4.2.1.Uplatnenie na tento prípad

               Podľa článku 95 ods. 4 druhého pododseku dohody o partnerstve AKT – EÚ podpísanej 23. júna 2000 v Cotonou sa môžu uplatniť prechodné opatrenia s cieľom predĺžiť uplatniteľnosť celej dohody o partnerstve z Cotonou alebo jej častí do dátumu začatia uplatňovania novej dohody (predbežného vykonávania alebo nadobudnutia platnosti novej dohody po jej ratifikácii všetkými zmluvnými stranami). Predovšetkým „Rada ministrov prijme každé prechodné opatrenie, ktoré môže byť požadované až do vstupu novej dohody do platnosti“.

               Z toho jasne vyplýva, že akt, ktorý má Výbor veľvyslancov AKT – EÚ prijať, predstavuje akt s právnymi účinkami. Pripravované rozhodnutie Výboru veľvyslancov bude záväzné podľa medzinárodného práva v súlade s článkami 15 a 16 dohody.

               Výbor veľvyslancov je orgán zriadený podľa článku 16 dohody o partnerstve z Cotonou.

               Európska únia je popri svojich členských štátoch zmluvnou stranou dohody o partnerstve z Cotonou, a teda bude pripravovaným rozhodnutím Výboru veľvyslancov viazaná.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú fungovania dohody o partnerstve z Cotonou ako celku, najmä predĺženia jej uplatňovania po predpokladanom dátume uplynutia platnosti. Hmotnoprávny základ rozhodnutia Rady sa preto musí stanoviť na základe dohody o partnerstve z Cotonou ako celku
                  8
               .

               Dohoda o partnerstve z Cotonou bola uzatvorená ako dohoda o pridružení, a teda vychádzala z článku 310 Zmluvy o založení Európskeho spoločenstva, ktorý je ekvivalentom článku 217 ZFEÚ. Hmotnoprávnym základom navrhovaného rozhodnutia je preto článok 217 ZFEÚ.

               4.3. Záver

               Hlavný cieľ a obsah pripravovaného aktu sa týkajú fungovania dohody o partnerstve z Cotonou ako celku, najmä predĺženia jej uplatňovania po predpokladanom dátume uplynutia platnosti. Hmotnoprávny základ rozhodnutia Rady sa preto musí stanoviť na základe dohody o partnerstve z Cotonou ako celku
                  9
               .

               Dohoda o partnerstve z Cotonou bola uzatvorená ako dohoda o pridružení, a teda vychádzala z článku 310 Zmluvy o založení Európskeho spoločenstva, ktorý je ekvivalentom článku 217 ZFEÚ. Hmotnoprávnym základom navrhovaného rozhodnutia je preto článok 217 ZFEÚ.

               2021/0358 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie vo Výbore veľvyslancov AKT – EÚ, pokiaľ ide o zmenu rozhodnutia Výboru veľvyslancov AKT – EÚ č. 3/2019 zo 17. decembra 2019 o prijatí prechodných opatrení podľa článku 95 ods. 4 dohody o partnerstve AKT – EÚ

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Dohoda o partnerstve medzi členmi skupiny afrických, karibských a tichomorských štátov (AKT) na jednej strane a Európskou úniou a jej členskými štátmi na strane druhej (ďalej len „dohoda o partnerstve AKT – EÚ“)
                  10
                bola podpísaná 23. júna 2000 v Cotonou. Dohoda o partnerstve AKT – EÚ nadobudla platnosť 1. apríla 2003 a má sa uplatňovať do 30. novembra 2021 v súlade s rozhodnutím Výboru veľvyslancov AKT – EÚ č. 3/2019 zo 17. decembra 2019 o prijatí prechodných opatrení podľa článku 95 ods. 4 dohody o partnerstve AKT – EÚ (ďalej len „rozhodnutie o prechodných opatreniach“)
                  11
                zmeneným rozhodnutím Výboru veľvyslancov AKT – EÚ č. 2/2020 zo 4. decembra 2020, ktorým sa mení rozhodnutie Výboru veľvyslancov AKT – EÚ č. 3/2019 o prijatí prechodných opatrení podľa článku 95 ods. 4.

               (2)Podľa článku 95 ods. 4 prvého pododseku dohody o partnerstve AKT – EÚ sa v septembri 2018 začali rokovania o novej dohode o partnerstve AKT – EÚ. Nová dohoda nebude pripravená na uplatňovanie k dátumu uplynutia platnosti súčasnej dohody o partnerstve AKT – EÚ. Považuje sa preto za potrebné zmeniť rozhodnutie č. 3/2019 o prechodných opatreniach tak, aby sa ďalej predĺžilo uplatňovanie ustanovení súčasnej dohody o partnerstve AKT – EÚ.

               (3)V článku 95 ods. 4 druhom pododseku dohody o partnerstve AKT – EÚ sa stanovuje, že Rada ministrov AKT – EÚ prijme prechodné opatrenia, ktoré môžu byť požadované do vstupu novej dohody do platnosti.

               (4)Podľa článku 15 ods. 4 Dohody o partnerstve z Cotonou delegovala Rada ministrov AKT – EÚ 23. mája 2019 právomoc prijímať prechodné opatrenia na Výbor veľvyslancov AKT – EÚ. Výbor veľvyslancov AKT – EÚ bude mať pravidelné zasadnutie, na ktorom prijme rozhodnutie o zmene prechodných opatrení podľa článku 95 ods. 4 dohody o partnerstve AKT – EÚ.

               (5)Je vhodné stanoviť pozíciu, ktorá sa má zaujať v mene Únie vo Výbore veľvyslancov AKT – EÚ, keďže pripravovaný akt je pre Úniu záväzný.

               (6)Ustanovenia dohody o partnerstve AKT – EÚ sa budú aj naďalej uplatňovať s cieľom zachovať kontinuitu vo vzťahoch medzi Úniou a jej členskými štátmi na jednej strane a štátmi AKT na strane druhej. Cieľom zmenených prechodných opatrení preto nie je zmena dohody o partnerstve AKT – EÚ, ako sa stanovuje v jej článku 95 ods. 3,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie vo Výbore veľvyslancov AKT – EÚ podľa článku 95 ods. 4 dohody o partnerstve AKT – EÚ, je zmeniť rozhodnutie 3/2019 o prechodných opatreniach tak, aby sa uplatňovanie všetkých ustanovení dohody o partnerstve AKT – EÚ predĺžilo do 30. júna 2022 alebo do nadobudnutia platnosti alebo začatia predbežného vykonávania novej dohody o partnerstve medzi Úniou a štátmi AKT, podľa toho, čo nastane skôr.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady z 19. decembra 2002, ktoré sa týka uzatvorenia Dohody o partnerstve medzi skupinou štátov africkej, karibskej a tichomorskej oblasti na jednej strane a Európskym spoločenstvom a jeho členskými štátmi na strane druhej, podpísanej v Cotonou 23. júna 2000 (Ú. v. EÚ L 65, 8.3.2003, s. 27).

                     (2)

                        Rozhodnutie Výboru veľvyslancov AKT – EÚ č. 3/2019 zo 17. decembra 2019 o prijatí prechodných opatrení podľa článku 95 ods. 4 dohody o partnerstve AKT – EÚ [2020/2].

                     (3)

                        Rozhodnutie Výboru veľvyslancov AKT – EÚ č. 2/2020 zo 4. decembra 2020, ktorým sa mení rozhodnutie Výboru veľvyslancov AKT – EÚ č. 3/2019 o prijatí prechodných opatrení podľa článku 95 ods. 4 dohody o partnerstve AKT – EÚ.

                     (4)

                        Rozhodnutie Výboru veľvyslancov AKT – EÚ č. 2/2020 zo 4. decembra 2020, ktorým sa mení rozhodnutie Výboru veľvyslancov AKT – EÚ č. 3/2019 o prijatí prechodných opatrení podľa článku 95 ods. 4 dohody o partnerstve AKT – EÚ.

                     (5)

                        Rozhodnutie Rady ministrov AKT – EÚ č. 1/2019 z 23. mája 2019 o delegovaní právomocí na Výbor veľvyslancov AKT – EÚ, pokiaľ ide o rozhodnutie prijať prechodné opatrenia podľa článku 95 ods. 4 dohody o partnerstve AKT – EÚ [2019/920] (Ú. v. EÚ L 146, 5.6.2019, s. 114).

                     (6)

                        Rozhodnutie Rady ministrov AKT – ES č. 3/2005 z 8. marca 2005 o prijatí rokovacieho poriadku Výboru veľvyslancov AKT–ES (Ú. v. EÚ L 95, 14.4.2005, s. 51).

                     (7)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (8)

                        Pozri najmä rozsudok vo veci C-244/17, Komisia/Rada („Kazachstan“) [ECLI:EU:C:2018:662], s. 40 a v ňom uvedenú judikatúru.

                     (9)

                        Pozri najmä rozsudok vo veci C-244/17, Komisia/Rada („Kazachstan“) [ECLI:EU:C:2018:662], s. 40 a v ňom uvedenú judikatúru.

                     (10)

                        Dohoda (Ú. v. ES L 317, 15.12.2000, s. 3) zmenená dohodou podpísanou 25. júna 2005 v Luxemburgu (Ú. v. EÚ L 209, 11.8.2005, s. 27) a dohodou podpísanou 22. júna 2010 v Ouagadougou (Ú. v. EÚ L 287, 4.11.2010, s. 3).

                     (11)

                        Rozhodnutie Výboru veľvyslancov AKT – EÚ č. 3/2019 zo 17. decembra 2019 o prijatí prechodných opatrení podľa článku 95 ods. 4 dohody o partnerstve AKT – EÚ [2020/2].